stanford-oval/wikipedia huggingface dataset:
Henrik Waris

Henrik Waris (1760 – 8. heinäkuuta 1830 Rautalampi) oli suomalainen maanviljelijä ja valtiopäivämies.
Wariksen vanhemmat olivat Juho (Johan) Waris  ja Liisa (Lisa) Liimatainen ja puoliso Elisabet Kilpeläinen (k. 1827). Waris oli lautamies Rautalammin Istumäen kylästä, joka edusti talonpoikaissäädyssä Porvoon valtiopäivillä 1809 Kuopion läänin Rautalammin tuomiokuntaa. Hän teki valtiopäivillä yhdessä muiden Kuopion läänin sekä Oulun läänin ja Vaasan läänin edustajien kanssa esityksen satovahinkojen korvaamisesta.
Henrik Weckström

Henrik Otto Weckström (23. huhtikuuta 1921 Kirkkonummi – 22. helmikuuta 1987 Porvoo) oli suomalainen yritysjohtaja, joka sai liikenneneuvoksen arvonimen.
Weckströmin vanhemmat olivat rovasti Otto Leonard Weckström ja Helmi Amanda Wilhelmina Stjernberg ja puoliso vuodesta 1945 Märta Maj-Brit Virtanen. Weckström kävi ruotsinkielisen kauppakorkeakoulun ja osallistui jatkosotaan, jossa hän haavoittui kolme kertaa ja jäi sotainvalidiksi. Vuonna 1948 hänestä tuli appensa omistaman Autokoriteollisuus-yrityksen apulaisjohtaja, mutta jo vuonna 1950 osakas Helsinki-Maaseutu-Liikenne -yhtiöön. Hän oli myös perustamassa sen itsenäistä tytäryhtiötä Helsingin Paikallislinjoja vuonna 1957. Vaikka Weckström luopui osakkuudestaan Helsinki-Maaseutu-Liikenne-yhtiössä vuonna 1963, hän oli yhtiön toimitusjohtaja vuoteen 1968 asti. Vuodesta 1964 Weckström toimi myös Liikenne- ja Tolkkis Auto -yhtiöiden toimitusjohtajana ja johti myöhemmin sekä Sipoon Liikennettä että Hakunilan Liikennettä. Eläkkeelle vuonna 1981 jäänyt Weckström sai liikenneneuvoksen arvonimen vuonna 1974. Liikkeenjohdon toimiensa ohella hänellä oli useita asiantuntija- ja luottamustehtäviä.
Chikara

| Chikara KISS |
| --- | --- | --- |

Kokoelmalevyn tiedot
 Äänitetty : 1975 – 1985
 Julkaistu: 25. toukokuuta 1988
 Tuottaja(t): useita
 Tyylilaji: hard rock glam metal
 Kesto: 57.38
 Levy-yhtiö: Polystar Records
Listasijoitukset
  65. 
KISSin muut julkaisut
| Crazy Nights 1987 | Chikara 1988 | Smashes, Thrashes & Hits 1988 |
Chikara on vuonna 1988 julkaistu Kissin kokoelmalevy. Se on julkaistu ainoastaan Japanissa. Levyn kappaleet uudelleenmiksattiin.
Kappaleet

Rock and Roll All Nite
Detroit Rock City
Love Gun
I Was Made for Lovin' You (Remix)
Creatures of the Night (Remix)
I Love It Loud (Remix)
War Machine (Remix)
Lick It Up
All Hell's Breakin' Loose
Heaven's on Fire
Thrills in the Night
Who Wants to Be Lonely
Uh! All Night
Tears Are Falling
Kokoonpano

Paul Stanley – rytmikitara, laulu kappaleissa 2-5, 8, 10-14
Gene Simmons – bassokitara, laulu kappaleissa 1, 6-7, 9
Ace Frehley – soolokitara, taustalaulu kappaleissa 1-4
Peter Criss – rummut, taustalaulu kappaleissa 1-3
Bruce Kulick – soolokitara, taustalaulu kappaleissa 11-14
Eric Carr – rummut, taustalaulu kappaleissa 5-14
Vinnie Vincent – soolokitara, taustalaulu kappaleissa 5-9
Aiheesta muualla

Chikara Discogsissa. (englanniksi)
D. J. Fontana

| D>  J. Fontana |
| --- | --- |
 D. J. Fontana vuonna 2012.
Henkilötiedot
Koko nimi:  Dominic Joseph Fontana
Syntynyt: 15. maaliskuuta 1931 Shreveport, Louisiana, Yhdysvallat
Kuollut: 13. kesäkuuta 2018 (87 vuotta) Nashville, Tennessee, Yhdysvallat
Kansalaisuus:  yhdysvaltalainen
Ammatti:  muusikko
Lapset:  4
Muusikko
Aktiivisena:  1950-luku–2018
Tyylilajit:  rock and roll rockabilly rhythm and blues country
Soittimet:  rummut
Yhtyeet:  The Blue Moon Boys
Levy-yhtiöt:  Sun Records, RCA Victor
Aiheesta muualla
www.djfontana.com
  [ Muokkaa Wikidatassa ] [ ohje ]  
Dominic Joseph Fontana (15. maaliskuuta 1931 – 13. kesäkuuta 2018) oli yhdysvaltalainen rumpali, joka tunnettiin ennen kaikkea Elvis Presleyn rumpalina. Hän säesti Presleytä noin 460:lla levytyksellä vuosina 1955-1969. Presleyn kyseisten vuosien yhtye, johon kuuluivat Fontana, Scotty Moore ja Bill Black kantoi nimeä The Blue Moon Boys. D. J. Fontana on vieraillut myös suomalaisten levyillä. Hän soitti Jussi Raittisen albumilla Nashville sekä Agentsin albumilla Agents Is... Rock!.
D. J. King

| D>  J. King |
| --- | --- |

Henkilötiedot
Syntynyt: 27. kesäkuuta 1984 Meadow Lake, Saskatchewan
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  104 kg
Pelinumero:  19
Pelaajaura
Pääsarjaura:  2006–2013
Seurat:  St. Louis Blues (NHL) Washington Capitals (NHL)
NHL-varaus:  190. varaus, 2002 St. Louis Blues
D. J. King (s. 27. kesäkuuta 1984 Meadow Lake, Saskatchewan, Kanada) on kanadalainen jääkiekkoilija. Taustaltaan hän on métis.
Hän pelasi uransa aikana 118 NHL-ottelua. Hän aloitti NHL-uransa kaudella 2006–2007 St. Louis Bluesissa, josta siirtyi neljän kauden jälkeen heinäkuussa 2010 Washington Capitalsiin. St. Louis sai vaihdossa Stefan Della Roveren. King oli voimahyökkääjä, joka tarpeen vaatiessa tappeli.
Christopher Connelly

Christopher Connelly
Christopher Connelly (8. syyskuuta 1941 Wichita, Kansas – 7. joulukuuta 1988 Burbank, Kalifornia) oli yhdysvaltalainen näyttelijä. Hänet muistetaan televisiosarjasta Peyton Place, jossa hän esitti Norman Harringtonin roolia koko sen viisivuotisen historian ajan vuosina 1964–1969. Lisäksi hän esiintyi esimerkiksi elokuvissa Atlantiksen kostajat (1983) ja Strike Commando (1987).
Connelly kuoli keuhkosyöpään 47-vuotiaana.
Aiheesta muualla

Christopher Connelly Internet Movie Databasessa. (englanniksi)
Henrik Wegelius (kemisti)

Henrik (Heikki) Wegelius (8. huhtikuuta 1879 Kokkola – 11. maaliskuuta 1948 Alajärvi) oli suomalainen filosofian tohtori, kemisti ja rehtori.
Henrik Wegeliuksen vanhemmat olivat Kokkolan ja Vöyrin kirkkoherra, lääninrovasti ja valtiopäivämies Ture Birger Wegelius (1822–1890) ja tämän toinen puoliso Mathilda Amanda Litzell (k. 1881). Hän pääsi ylioppilaaksi 1897 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1903 ja filosofian maisteriksi 1907. Hän opiskeli fysikaalista kemiaa Tukholmassa ja Heidelbergissa 1905–1906. Wegelius väitteli tohtoriksi Heidelbergin yliopistossa 1943. Wegelius suoritti reservi-insinööriupseeritutkinnon 1930 ja samana vuonna käytännölliset opettajakokeet matematiikan ja kirjanpidon nuoremman lehtorin virkoja varten sekä opettajakokeet luonnonopissa 1932.
Wegelius oli Helsingin yliopiston kemiallisen laboratorion laboraattorina 1906–1909 ja hän piti samalla luentokursseja kemiassa muun muassa lääketieteen ja maanviljelysopin ylioppilaille. Hän toimi Finska Kemistsamfundetin sihteerinä 1908–19O9. Hän oli sen jälkeen noin 15 vuotta kemiallisen teollisuuden palveluksessa muun muassa Pietarissa suuren Treugolnik-kumitehtaan osastonjohtajana. Suomen sisällissodan jälkeen Wegelius siirtyi Suomeen mutta hän joutui jättämään Venäjälle suurimman osan omaisuudestaan, muun muassa tieteellisen kirjastonsa. Suomessa Wegelius toimi muun muassa Valtion Alkoholiliikkeen teknokemiallisen tehtaan Teknon johtajana 1920–1924. Wegelius teki Valtion Alkoholiliikkeen kustannuksella opintomatkan Ruotsiin, Tanskaan, Saksaan, Ranskaan, Itävaltaan ja Tsekkoslovakiaan. Hän siirtyi sitten koulualalle ja toimi useissa valtion ja yksityisissä kouluissa matemaattisten aineiden opettajana ja muun muassa Raahen Porvari- ja Kauppakoulun johtajana. Wegelius oli Seinäjoen yhteislyseossa matematiikan, fysiikan ja kemian apulaislehtorina 1933–1946. Wegelius perusti 1946 neliluokkaisen keskikouluna toimineen Alajärven yhteiskoulun ja toimi koulun rehtorina 1946–1947.
Wegelius teki kemiallisfysikaalisia tutkimuksia ja piti lukuisia tieteellisiä esitelmiä. Hän keksi myös kolme elektrofysikaalista ja elektrokemiallista havaintovälinettä. Wegelius oli Suomen Matematiikan ja Fysiikan Opettajien Liiton syntysanojen lausuja.
Henrik Wegelius oli naimisissa 1905–1915 filosofian maisteri Ella Maria Cajanuksen kanssa ja hän meni avioeron jälkeen uusiin naimisiin 1915 Katarina (Käte) Sara Ida von Raupachin kanssa.
Julkaisuja

Über den Einfluss der Konzentration auf die Optimumtemperatur der elektrischen Leitfähigkeit der schwachen Elektrolyte mit negativer Dissoziationswärme. Zeitschrift für Elektrochemie, 1908, Nr. 34. Wilhelm Knapp, Halle 1908
Hoogeveen

| Hoogeveen |
| --- | --- |
 lippu:  vaakuna

Valtio:   Alankomaat
Provinssi:  Drenthe
Pinta-ala:  
 – Kokonaispinta-ala:  129,22 km²
Väkiluku:  54 500  
 – Väestötiheys:  427 as./km²
 
 http://www.hoogeveen.nl/ 
Infobox OKVirheellinen NIMI-arvo: 
Hoogeveen on kunta ja kaupunki Drenthen provinssissa Alankomaissa. Kunnan pinta-ala on 129 neliökilometriä (josta vettä 0,19 km2)  ja asukkaita on 54 500.
Kunnanjohtajana toimii Willem Urlings.
Hoogeveenin raatihuone.
Kartta Hoogeveenin kunnasta. Rajat esittävät Osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla

Kuvia tai muita tiedostoja aiheesta Hoogeveen Wikimedia Commonsissa
Ikkuna (tietojenkäsittely)

Muutamia ikkunoita tietokoneen näytöllä.
Ikkuna on tietokoneen näytöllä oleva suorakulmion muotoinen alue, jota tietokoneohjelma käyttää graafisessa käyttöliittymässä näyttääkseen visusaalista sisältöä.
Hevoskimalainen

| Hevoskimalainen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Mesipistiäismäiset Apoidea
Heimo::  Aitomehiläiset Apidae
Alaheimo::  Apinae
Tribus::  Bombini
Suku::  Kimalaiset Bombus
Alasuku::  Thoracobombus
Laji::  veteranus
Kaksiosainen nimi
 Bombus veteranus  (Fabricius, 1793) 
Katso myös
   Hevoskimalainen Wikispeciesissä   Hevoskimalainen Commonsissa 
Infobox OKNimi-testi OK: 
Hevoskimalainen (Bombus veteranus) on pienehkö, pääväritykseltään harmaa kimalaislaji. Sen keskiruumiin keskiosa ja selkäkilpien tyviosat ovat mustat, ja takaruumis näytätä poikkiraitaiselta. Kuningatar on pituudeltaan 15–20 millimetriä, työläinen 6–14 millimetriä ja koiras 13–17 millimetriä.
Hevoskimalainen viihtyy hiekkaisilla mailla, tienpientareilla, niityillä ja pihanlaiteilla. Kukista se suosii valkoapilaa ja rantatädykettä. Pesänsä hevoskimalainen rakentaa tavallisesti ruohotuppaisiin, jonka eristystä työläiset parantavat vuoraamalla seinämät heinillä ja sammaleilla. Joskus laji pesii vanhoissa hiirenpesissäkin. Hevoskimalaisia lentelee vielä syyskuussakin.
Laji on melko yleinen Etelä-Suomessa, ja sitä on tavattu Rovaniemen korkeudella saakka. Keski-Euroopassa ja Ruotsissa laji on harvinaistunut suuresti.
Aiheesta muualla

University of Michigan, Animal Diversity Web (ADW): Bombus veteranus (englanniksi)
Pherobase: Semiochemicals of Bombus veteranus, the Sand bumblebee (englanniksi)
IUCN Red List: Bombus veteranus (englanniksi)
Hevoskosken voimalaitos

| ГЭС-7, Хевоскоски ГЭС |
| --- | --- |
Tyyppi:  vesivoimalaitos, 2 vesiturbiinia
Teho:  47,0 megawattia
Tuotanto:  215 gigawattituntia/a
Pudotuskorkeus:  17 m
Omistaja:  TGK-1
Rakentaminen aloitettu:  1956
Valmistunut:  1970
Sijainti:  Petsamo, Murmanskin alue
Koordinaatit:  WGS84 69°07′03″N, 29°14′31″E
Joki:  Paatsjoki
Hevoskosken voimalaitos (ven.  ГЭС-7, Хевоскоски ГЭС,  GES-7, Hevoskoski GES, norj. Hestefoss kraftverk) on yksi Paatsjoen vesivoimalaketjun voimalaitoksista Norjan ja Venäjän rajalla. Laitoksen teho on 47 MW ja keskimääräinen vuosituotanto on 215 GWh. Laitoksella on kaksi sähkögeneraattoria.
Voimalaitoksen omistaa venäläisen TGK-1:n tytäryhtiö Kolskenergo.[lähde? ] Laitoksen rakentaminen aloitettiin 1956 ja se valmistui 1970. Se on norjalaisten rakentama.[lähde? ]  Laitos patoaa yläpuolelleen Paatsjokeen Hevoskosken tekojärven, jonka pinta on 70 m meren pinnan yläpuolella.
Aiheesta muualla

Norjalainen rajavesikartta alueesta (Arkistoitu – Internet Archive)
Paatsjoen vesivoimalaitokset
Kaitakoski
Jäniskoski
Rajakoski
Hevoskoski
Skogfoss
Melkefoss
Boris Gleb
Hoofdwacht

| Hoofdwacht |
| --- | --- |
 Hoofdwacht Haarlemissa
Osoite:  Grote Markt 17
Sijainti:  Haarlem
Koordinaatit:  52°22′54″N, 4°38′11.36″E
Omistaja:  Haarlemin kaupunki
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hoofdwacht on historiallinen rijksmonumentselvennä, Haarlemin entinen kaupungintalo ja vankila Grote Markt -aukiolla Alankomaissa.
Historia

Hoofdwacht rakennettiin 1200-luvulla ja sitä pidetään Haarlemin vanhimpana rakennuksena. Vuodesta 1250 noin vuoteen 1350 sitä käytettiin Haarlemin ensimmäisenä kaupungintalona. Kyltti oven yläpuolella kertoo:
»Wanneer de Graef hier op het Sand Sijn Princenwoning had geplant, So was dit loflijk oud gesticht. Tot Haerlems Raedhuys opgericht»
Rakennusta on tämän mukaan käytetty kaupunginvaltuuston kokouspaikkana aina kun Hollannin kreivi yöpyi kaupungintalossa aukion toisella laidalla. Tämän jälkeen talossa asui useita merkittäviä sukuja. Alempaa osaa käytettiin kirjapainona, sekatavarakauppana ja olutvarastona. Humanisti Dirck Volckertszoon Coornhert työskenteli kerran Hoofdwachtissa. Barokkifasadi on peräisen n. vuodelta 1650.
17. toukokuuta 1755 kaupunki osti rakennuksen kaupungin vartijoiden päämajaksi (schutterij). Joka aamu ja ilta kaupungin siellä asuvat järjestyksenvalvojat avasivat ja sulkivat kaupungin portit. Ennen kuin Spaane-vankila (Koepelgevangenis) rakennettiin joen itäpuolelle vuonna 1899, talon yläkerroksissa oli vankisellejä. Ennen vuotta 1755 vankeja pidettiin varsin kosteassa kaupungintalon kellarissa. Vankien olot kohenivat huomattavasti, kun heidät siirrettiin yläkerran huoneisiin.
Vuodesta 1919 rakennus on ollut Historische vereniging Haerlem historiallisen yhdistyksen käytössä. Yhdistys käyttää tiloja nykyisin kokouksiin ja pieniin näyttelyihin Haarlemin historiasta. Toukokuusta syyskuuhun se on avoinna yleisölle ilmaisena "mini-museona".
Wikimedia Commonsissa on kuvia tai muita tiedostoja aiheesta .
Aiheesta muualla

Vereniging Haerlem
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hoofdwacht,_Haarlem
Hoofdwacht kuvassa vasemmalla Grote Marktia kuvaavassa piirroksessa. Oikealla De Vishal Sint-Bavo-kirkon varjossa. Pieter Jansz Saenredam, 1629
Käännös suomeksi
Huntilan linnavuori

| Huntilan linnavuori> Sijainti |
| --- | --- |
 Huntilan linnavuori
Koordinaatit:  61.40031°N, 24.29469°E
Valtio:  Suomi
Paikkakunta:  Pälkäne
Historia
Tyyppi:  Linnavuori
Huippukausi:  rautakausi
Infobox OKVirheellinen NIMI-arvo: 
Huntilan linnavuori on Pirkanmaalla Pälkäneen puolella Kangasalan rajalla Huntilassa sijaitseva linnavuori. Linnaa ei ole tutkittu eikä sitä ole ajoitettu tarkemmin, vaikka sitä pidetään rautakautisena.
Muinaislinna

Linnamäki sijaitsee Pälkänevedellä Hyrttilänlahden ja Huntilanlahden yhtymäkohdassa. Se on kalliopohjainen soramäki, jonka huippu kohoaa 25 metriä Pälkäneveden pinnan yläpuolelle. Linnamäen kaakkoisen jyrkänteen alapuolella sijaitsee kannas, joka yhdistää Parinsalon saaren mantereeseen. Ennen vuotta 1604 tilanne oli kuitenkin toinen. Linnamäen eteläpuolella lainehti Pälkänevesi, joka tuona vuonna mursi itselleen uuden lasku-uoman Kostianvirran kohdalta. Kun vielä vuonna 1830 Längelmävesi mursi Kaivannon kanavan kohdalta uuden uoman, laski Längelmävesi pari metriä ja Iharinkoski jäi kuivaksi. Linnamäen ympäristö ei siten vastaa enää rakentamisajankohtaa. Linnan muut ilmansuunnat olivat jyrkkien kallioseinämien vuoksi luontaisesti suojaisat, mutta luoteisrinne oli loivaa. Mäen koillisreunaa seuraa noin 50 metriä pitkä kivinen vallinjäänne. Se on rakennettu suurista kivistä, joista suurimmat ovat kuutiometrin kokoisia. Mäen laki on tasaista ja siellä kasvaa metsää.
Suojelu

Kiinteän muinaisjäännöksen ja sen suoja-alueen rajat on vahvistettu 6.3.1995 allekirjoitetulla sopimuksella. Mäen jyrkkä lounaisseinämä aluslehtoineen on luonnonsuojelulain perusteella rauhoitettu. Linnan kaakkoispuolen jyrkänteen alla kulkee tie ja sen länsipuolella sijaitsee vapaa-ajan asunto.
Tutkimukset

Paikalla kävi Aarni Erä-Esko vuonna 1947 suorittaessaan seudulla inventointia. Vuonna 1990 Jussi-Pekka Taavitsainen tarkasti kohteen ja vuonna 1995 Jouko Pukkila ja Ville Laakso kävivät paikalla seudun inventoinnin yhteydessä. Kohdetta ei ole tutkittu arkeologisesti.
Crime Time

| CrimeTime |
| --- | --- |

Yritysmuoto:  osuuskunta
Perustettu:  2010
Toimiala:  kirjankustannus
Kotisivu:  crime.fi
Infobox OKVirheellinen NIMI-arvo: 
CrimeTime on rikoskirjallisuuteen erikoistunut suomalainen kirjankustantamo. Osuuskuntamuotoisen kustantamon perusti 12 kirjailijaa vuonna 2010. Organisaation tavanomaista kustantamoa kevyempi rakenne mahdollistaa kirjailijoille suuremmat tulot teoksistaan.
CrimeTimen käytännön toiminnasta vastasi Pulitzer Oy. Docendo hankki Pulitzerin koko osakekannan vuonna 2018. Vuonna 2020 Docendo siirtyi WSOY:n omistukseen.
Kirjailijat

Marja Aarnipuro
Tapani Bagge
Mick Herron
Kari Häkämies
Seppo Jokinen
Marko Kilpi
Ansu Kivekäs
JP Koskinen
Tuija Lehtinen
Tuomas Lius
Max Manner
Valtteri Mörttinen
Juha Numminen
Eppu Nuotio
Harri Nykänen
Outi Pakkanen
Markku Ropponen
Matti Rönkä
Christian Rönnbacka
Jarkko Sipilä
Sirpa Tabet
Antti Tuomainen
Ari Wahlsten
Lähde
Aiheesta muualla

CrimeTimen verkkosivut.
Claude Bazin de Bezons

Claude Bazin de Bezons (1617 Pariisi – 20. maaliskuuta 1684) oli ranskalainen asianajaja ja poliitikko sekä Ranskan akatemian jäsen.
Elämäkerta

Bazin de Bezons syntyi Pariisissa 1617, tarkempaa aikaa ei ole tiedossa. Hänen isänsä oli Claude Bazin, joka oli avioitunut Marie Chanterelin kanssa. Ranskan kuningas Ludvig XIII aateloi isän vuonna 1611 antamalla hänelle Bezonsin läänityksen.
Claude Bazin de Bezons toimi asianajajana kuninkaan suuressa neuvostossa, ja vuonna 1643 hänen valittiin jäseneksi Ranskan akatemiaan, jonka dekaaniksi hän tuli.
Hän oli toiminut kuninkaallisena oikeuden- poliisin ja talousasioiden intendenttinä ensiksi Soissons'issa ja sittemmin Languedocissa vuosina 1654–1674. Tänä aikana hän on myös Toulousen ja Montpellier’n yliopistojen yliopistouudistusta toteuttavan komission johtajana. Kun hän palasi takaisin Pariisiin, hänet nimitettiin valtioneuvokseksi kuninkaan neuvostoon.
Hänen jäämistöstään ei ole löydetty kuin hajanaisia kirjallisia tekstejä, joitakin puheita ja esityksiä sekä vuonna 1635 keisari Ferdinand II:n ja Saxin herttuan Juhana Yrjö I välillä Prahassa solmitun tekstin ranskannos.
Huiluääni

Huiluäänien synnyttäminen värähtelevästä kielestä.
Huiluääni on huilumainen ääni, joka syntyy kun soittimen soiva perussävel sammutetaan ja vain sen harmoniset yläsävelsarjat jäävät soimaan.
Kielisoittimilla huiluääni saadaan aikaan painamalla soivaa kieltä kevyesti yhdestä harmonisten yläsävelten värähtelyaaltojen solmukohdista. Kieli jää värähtelemään pääasiassa toisella, kolmannella tai n:nnellä harmonisella ylä-äänellä ja huiluääni syntyy kielessä etenevien ja päistä heijastuvien aaltojen interferenssistä.
Puhallinsoittimilla huiluäänen voi synnyttää puhaltamalla erityisen voimakkaasti. Tämä onnistuu helposti esimerkiksi nokkahuilulla.
Äänitiedostojen kuunteluohjeet
Henrik Wallgren

Lars Henrik Wallgren (25. kesäkuuta 1928 Helsinki – 14. elokuuta 2014) oli suomalainen biologi ja professori. Hän oli Helsingin yliopiston eläintieteen professori vuodesta 1974. Hän tutki varsinkin lintujen ja pikkunisäkkäiden ekofysiologiaa, alkoholifysiologiaa ja neurobiologiaa.
Wallgren väitteli tohtoriksi 1954. Hän oli 1956–1969 fysiologina Oy Alkoholiliike Ab:n keskuslaboratoriossa, 1969–1974 vertailevan fysiologian apulaisprofessori ja 1974–1992 eläintieteen professori Helsingin yliopistossa. Hänen tieteellinen tuotantonsa ulottuu eläintieteestä fysiologiaan ja biokemiaan. Erityisesti mainittavia ovat hänen väitöskirjansa Energy metabolism of two species of Emberiza correlated with distribution and migration (1954) ja käsikirja Actions of alcohol (yhdessä H. Barryn kanssa, 1970). Wallgren toimi useiden tieteellisten seurojen ja säätiöiden johdossa.
Aiheesta muualla

Kuka kukin on 1978 (Runeberg.org)
Muistokirjoitus Helsingin Sanomissa (Internet Archive -arkistossa)
Cassano

Cassano voi tarkoittaa ainakin seuraavia:
Cassano d'Adda, kunta Pohjois-Italiassa Milanon metropolikaupungissa Lombardian alueella
Antonio Cassano, pelaajauransa jo lopettanut italialainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cassano”, voi hakea sivunnimihaulla, laajalla sivunnimihaulla tai tekstihaulla.
Crime and Punishment

| Crime and Punishment |
| --- | --- |

Ohjaaja:  Menahem Golan
Käsikirjoittaja:  Menahem Golan
Perustuu:  Fjodor Dostojevskin romaaniin Rikos ja rangaistus
Tuottaja:  Menahem Golan Evgeny Afineevsky
Säveltäjä:  Robert O. Ragland
Pääosat:  Crispin Glover Vanessa Redgrave John Hurt Margot Kidder
Valmistustiedot
Valmistusmaa:  Venäjä Puola Yhdysvallat
Tuotantoyhtiö:  Crime and Punishment Productions Limited
Levittäjä:  Metro-Goldwyn-Mayer Netflix
Ensi-ilta:   27. kesäkuuta 2002 Moskovan elokuvajuhlat
Kesto:  126 minuuttia
Alkuperäiskieli:  englanti, puola
Aiheesta muualla
IMDb 
AllMovie
Infobox OKNimi-testi OK: 
Crime and Punishment (ven. Преступление и наказание; puol. Zbrodnia i kara) on vuonna 2002 ensi-iltansa saanut Menahem Golanin ohjaama, tuottama ja käsikirjoittama venäläis-puolalais-yhdysvaltalainen draamaelokuva, joka perustuu Fjodor Dostojevskin romaaniin Rikos ja rangaistus (1866). Elokuvan pääosissa ovat Crispin Glover, Vanessa Redgrave, John Hurt ja Margot Kidder. Dostojevskin romaanista poiketen Crime and Punishment sijoittuu nykyaikaan. Elokuva kertoo nuoresta opiskelijasta, jonka mieltä kalvaa hänen tekemänsä murha.
Crime and Punishment kuvattiin Moskovassa vuonna 1993. Elokuva sai ensi-iltansa vasta Moskovan elokuvajuhlilla 27. kesäkuuta vuonna 2002. Elokuvan Yhdysvaltain ensi-ilta oli 9. lokakuuta 2005. Metro-Goldwyn-Mayer vastasi elokuvan teatterilevityksestä Yhdysvalloissa. Crime and Punishment julkaistiin DVD:nä 12. huhtikuuta 2005. Elokuva voitti WorldFest-Houstonin elokuvajuhlilla parhaan independent-elokuvan Platinum-palkinnon vuonna 2007.
Näyttelijät

| 0 | 1 | 2 |
| --- | --- | --- |
|  Crispin Glover  | … |  Rodion Romanovitš Raskolnikov   |
|  Vanessa Redgrave  | … |  Pulherija Aleksandrovna Raskolnikova   |
|  John Hurt  | … |  Porfiri Petrovitš   |
|  Margot Kidder  | … |  Katerina Ivanovna Marmeladova   |
|  John Neville  | … |  Semjon Zaharytš Marmeladov   |
|  Sophie Ward  | … |  Avdotja Romanovna Raskolnikova   |
|  Patricia Hayes  | … |  Aljona Ivanovna   |
|  Theodore Bikel  | … |  kapteeni Koch   |
|  Clive Revill  | … |  Zosimov   |
|  Matt Servitto  | … |  Dmitri Prokofitš Vrazumihin   |
|  Avital Dicker  | … |  Sofia Semjonovna Marmeladova   |
|  Eddie Bowz  | … |  Prokorov   |
|  Yehuda Efroni  | … |  Dimitri   |
|  Connie Hair  | … |  Lizaveta Ivanovna   |
|  Richard Lynch  | … |  Pjotr Petrovitš Lužin   |
|  Ron Perlman  | … |  Dusharo   |
Aiheesta muualla

Crime and Punishment Internet Movie Databasessa (englanniksi)
Crime and Punishment AllMoviessa. (englanniksi)
Iiris Karhu

| Iiris Karhu> Henkilötiedot |
| --- | --- |
Syntynyt: 20. heinäkuuta 1963 (ikä 61)
Kansalaisuus:   Suomi
Pyöräilijä
Laji:  maatiepyöräily
Rooli:  ajaja
Iiris Karhu (s. 20. heinäkuuta 1963)  on suomalainen uransa lopettanut maantiepyöräilijä.
Karhu saavutti maantiepyöräilyn maantieajon SM-kilpailuissa pronssia vuosina 2002 ja 2005.